4 E re ka Jehofa e le ene Mmopi, tota ke ene mong wa dithoto tsotlhe tse re nang le tsone. Fa go le jalo, a go na le sepe se re ka se mo fang? Ee, re ka mo naya sengwe se se botlhokwatlhokwa. Ke eng seo? Re ka bona karabo ya potso eo mo kgakololong e e latelang: “Tlhalefa morwaaka, mme o ipedise pelo ya me, gore ke tle ke fetole ene yo o nkgobang.” (Diane 27:11) Re ka naya Modimo kutlo. Le fa re tshela mo maemong a a farologaneng e bile re godile ka ditsela tse di sa tshwaneng, fa re le kutlo, mongwe le mongwe wa rona a ka araba tatofatso e e bosula ya ga Satane Diabolo ya gore batho ba ka se ka ba nna ba ikanyega mo Modimong fa ba lebane le diteko. A tshiamelo e kgolo jang ne! Dingwaga di ka nna 50 pele ga Diphetogo, Wessel o ne a kopana le Thomas à Kempis (wa mo e ka nnang 1379-1471), yo ba le bantsi ba dumelang gore ke mokwadi wa buka e e itsegeng ya De Imitatione Christi (Go Etsa Keresete). Thomas à Kempis e ne e le leloko la mokgatlho wa Brethren of the Common Life, o o neng o gatelela gore batho ba tshwanetse go tshela ka go ineela mo Modimong. Mongwe yo o kwadileng ka botshelo jwa ga Wessel a re Thomas à Kempis o ne a kgothaletsa Wessel ka makgetlho a mantsi gore a kope thuso kwa go Marea. Wessel o ne a fetola a re: “Ke eng fa o sa re ke ye kwa go Keresete, ene yo o laletsang ka bopelonomi botlhe ba ba imelwang gore ba tle kwa go ene?”